Gewapende roof by KFC | Maroela Media
Gewapende roof by KFC
'n Veiligheidswag en twee omstanders is Saterdagmiddag tydens 'n gewapende roof by 'n KFC in Newlands-Wes, KwaZulu-Natal, geskiet.
"Die veiligheidswag is in sy arm geskiet toe 'n groep van ses gewapende mans 'n onbekende bedrag geld by hom gesteel het," het kol. Jay Naicker, woordvoerder van die polisie, gesê. "Die mans het die veiligheidswag omstreeks 12:30 in Inandaweg in Parlock oorval. Die polisie ondersoek 'n saak van gewapende roof. Niemand is nog in verband met die voorval in hegtenis geneem nie.
"Die veiligheidswag en twee omstanders is na 'n nabygeleë hospitaal geneem vir verdere behandeling," het Chris Botha, woordvoerder van Netcare 911, gesê. Nog twee omstanders is op die toneel behandel vir trauma.
Maak mens die hoenders in.
Ha ha Gerhard!!
Ek kan om die dood nie verstaan hoekom die wapen-wet vir gelisensieerde individue so ongelooflik (ongemaklik) streng is terwyl die meeste (al?) die rooftogte met ongelisensieerde wapens gedoen word nie. Iets maak nie vir my sin nie. Word die eerlike ou alweer gestraf?